SPRÁVA ZO ZAHRANIČNEJ PRACOVNEJ CESTY      196 /2017

1.  Účastník ZPC:
Soňa Pallayová
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, flámsky, francúzsky

2.  Zahraničná pracovná cesta:
Belgické kráľovstvo, 1.9. 2017 (00:01) – 30. 9. 2017 (23:59), 

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Podpora zapájania sa do medzinárodných projektov a podpora slovenského výskumu a inovácií 
Program zahraničnej pracovnej cesty v mesiaci september 2017 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2017. Od toho sa odvíjali aktivity a pracovná náplň, ktorú som počas ZPC v mesiaci september 2017 plnila.  
Podrobnejšie záznamy o uskutočnených stretnutiach a konferenciách či seminároch, ktorých som sa zúčastnila, sú vedené v kapitole č. 4.

V mesiaci september som sa zúčastnila programových výborov ICT, NMBP, kde sa  uzatvárali pripomienky k novému programu a diskutovalo sa o nasledujúcich aktivitách. 
PV ICT
Najbližšie aktivity v rámci ICT témy:
27.10. Oficiálne vyhlásenie programu
9-10. 11. ICT Proposers Days v Budapešti
Program na 2018-2020 prešiel poslednými korekciami.
Chairman zhodnotil výzvy z roku 2017, kde všeobecne krajiny EU čerpali nad 90 % financovania, asociovane krajiny 4-7% a v niektorých výzvach aj mali čerpanie aj tretie krajiny..

Pozorovatelia odporučili zlepšiť podporu potenciálnym aplikantom vo forme príkladov a vedenia. Takisto odporúčajú tréningy pre nových expertov.
Pre výzvy v oblasti Digital Security EK navrhuje zvýšiť dôveru v ICT a online servisov v Európe. V tejto oblasti najlepšie krajiny  sú Francúzsko, Estónsko, Rakúsko a Španielsko, ktoré boli financované v poslednej výzve. 
V oblasti Robotiky je treba venovať zvýšenú pozornosť dopadu a treba sa zamerať sa na podporu SME zameriavajúce sa na tuto oblasť.
PV NMBP
Chairman Peter Droll prevzal slova J.C. Junckera, z jeho posledného príhovoru a povedal, že musíme dosiahnuť silnejší inovatívnejší , šikovný priemysel, ktorý bude konkurencieschopný. Dôležitosť nových technológii je potrebnejšia viac ako inokedy.
Treba spropagovať Európsku cenu pre ženy inovátorky, ktorá bola vyhlásená a výzva trvá do 15.11.2017.
Industry info days 3-4.10. 2017 Brusel
Manufacture 2017 , 24-25.10. v Talline
Väčšina CS organizuje info deň vo svojich krajinách a EK je ochotná sa zúčastniť a zabezpečiť tak kvalitne informovanie. 
Iba niekoľko krajín zatiaľ neinformovalo EK o pláne, usporiadať ID, medzi nimi aj SK.
Členov PV dostali podrobne vysvetlenie ku projektu NANORESPOND, kde padlo podozrenie o manipulácii s výsledkami, ale Komisia odmieta túto možnosť.
V druhej časti PV NMBP-workshop, sa krajiny ako Francúzsko, Holandsko, Španielsko a Nemecko prezentovali už svojimi návrhmi  na ďalší rámcový program. Prezentácie budú k dispozícii. 
Ďalší programový výbor, ktoreho som sa zúčastnila bolo PV FET, kde hlavným bodom programu bola diskusia k WP 2018-2020 ktorý bude vyhlásený v októbri. Delegáti boli uprozornení na zmeny, ktoré mali skôr kozmeticky charakter ako aj niektoré zmenené formulácie v texte (preformulovanie navrhlo právne oddelenie). V niektorých prípadoch boli zmenene (FET OPEN aj PROACTIVE) dátumy výziev, mierne posunuté.
FET QuantumTechnologies Flagship- Presentacia od Chairman Jurgena Mlynek.
EU je leader v tejto oblasti,  iniciatíva –Flagship je výborným krokom a aktivitou. 
Čína investuje množstvo do výskumu  a prvý úspech dosiahli pri zostavení quantum satelitu
Významné krajiny, ktoré hrajú hlavnú úlohu v flagshipe sú DE, FR, IT, ESP, ale aj malé krajiny ako Holandsko, či asociované Švajčiarsko. 
Bola zostavená High level steering committee, kde SK ma zastúpenie v prof. V.Bužekovi
Je uz vydaný report od HLSC (tlačenú formu sme dostali na PV – nachádza sa v kancelárii SLORD)
HLSC sa opiera o 4 piliere 
communication, 
computation, 
simulation,
sensing/metrology

Odkazom HLSC je investovanie do quantum technology, je to novy smer pomôže pri vytváraní nových pracovných príležitostí.
Predstavil firmy, ktoré podporujú výskum v oblasti Quantum Technologies a v diskusii sa delegáti zaujímali najmä o firmy, ktoré nie sú z EU a o to ako zabrániť, aby sa technológie, ktoré sú vyvinuté v rámci EU nedostali hneď mimo náš dosah, aby vedci zostali na našich pracoviskách a hlavne aby výrobky čiže technológie  boli aj vyrábané v EU a nie v Čine.
Odpoveď bola v zmysle toho, že úlohou Flagship je udržateľnosť  aj výskumníkov  aj výsledkov. Ale treba si uvedomiť, že výskum je internacionálny a treba nájsť správnu rovnováhu medzi výskumom a businessom.
Ďalším bodom programu  bol rýchly prehľad Grafeen Flagship:
Pribudlo 15 nových partnerov, z toho :
42 % akademicky zamerane
18 %  výskumné  organizácie
17 % priemysel
19 % SME
Krajiny z  EU, DE, UK....
pre nových 15 organizácii je k dispozícii 2,4M euro

Počas septembra 2017 som sa venovala príprave konferencie Energy for the Future - Energy 4.0, ktorú organizujeme spolu s Žilinskou univerzitou. Mojou úlohou je zabezpečiť organizačnú stránku tohto podujatia. Predbežne som sa stretla s hospodárkou na SZ SR, kde sa bude konať konferencia. Dohodli sme podrobnosti podujatia ako aj ich možnosť pomôcť nám pri registrácii . Ďalej som úzko spolupracovala a komunikovala s prof. Bridom. Oslovila som aj pána europoslanca Štefanca, ktorý prevzal záštitu nad podujatím. S pánom europoslancom som sa aj stretla, kde sme hovorili o cieľoch tohto podujatia ako aj o možnosti ďalšej spolupráce nasej kancelárie s EP. Stretla som sa s Martinou Lyons –Sopkovou, ktorá bude moderátorka konferencie a podrobne sme prediskutovali program  konferencie, ale aj možnosti usmernenia panelovej diskusie, nakoľko téma energetiky  je široká a každá zo zúčastnených strán ma svoje národné ciele.
Ďalej som sa venovala prípravám konferencie Ženy vo vede ako aj brožúrke, ktorú pripravujeme k tejto konferencii. Stretla som sa s prof. Rychtáriková bola vyhlásená Vedkyňou roka 2015. Prof. Rychtáriková STU/KUL bude jednou s účastníčok konferencie ženy vo vede ale takisto mala prednášku v cykle Science evening 25.9. 2017.  

Prevádzkovanie informačného portálu
Počas mesiaca september som pridávala informácie, výzvy, aktuality a podujatia na SLORD webovú stránku. 
Organizačná a administratívna činnosť v SLORD
 V mesiaci september  som zabezpečovala bežné činnosti súvisiace schodom kancelárie. Zabezpečovala som prevoz materiálov z kancelárie na Stále zatúpenie SR, kde sa konala naša akcia Science evening. Takisto som zabezpečila odvoz spať do kancelárie SLORD.
4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 
Konferencie, semináre, 

 September 2017	
Dátum	Čas	Miesto	Účastník (SLORD)	Účastníci	Podujatie	
5.9. 2017	10.00-14.30	Brusel	Soňa Pallayová,		IGLO OPEN	
7.9. 2017	17.00-21.00	Brusel	Soňa Pallayová,		IGLO INNO	
7. 9. 2017	12.30-16.30	Brusel	Soňa Pallayová,		Štátna recepcia SR	
8.9. 2017	9.30-17.00	Brusel	Soňa Pallayová,		IGLO OPEN SPECIAL	
14.9. 2017	16.00-17.00	Brusel	Soňa Pallayová,		Programový výbor ICT	
15.9.2017	15.00-16.00	Brusel	Soňa Pallayová,		Programový výbor NMBP	
19.9. 2017	14.00-17.00	Brusel	Soňa Pallayová,		Programový výbor FET	
25.9. 2017	17.00-22.00	Brusel	Soňa Pallayová,	Monika Rychtáriková	Science evening	

September  2017	
Dátum	Čas	Miesto	Účastník (SLORD)	Účastníci	Téma stretnutia	Záznam stretnutia	
8.9. 2017	9.30-11.00	CZELO			 Raňajky V4	Raňajky krajín V4 sme vyplnili vytvorením programu blížiaceho sa tréningu projektových manažérov. Našou úlohou je  zabezpečiť rečníkov na určité  témy.	
12.9.2017	9.30-12.00	SLORD	Soňa Pallayová, 	Martin Palkovič	FET AG	S členom Addvisory group FET, som sa stretla v Bruseli pred zasadnutím tejto skupiny. Hovorili sme o téme slabej účasti krajín EU 13.	
18.9.2017	14.00-15.00	CZELO	Soňa Pallayová, 	Pavlina Simková-Pancová		S českou kolegyňou sme sa stretli aby sme získali informácie o možnosti registrácie SLORD  na rovnakom základe ako CZELO. Je potrebne preveriť možnosti a podniknúť kroky k tejto registrácii.	
19.9.2017	17.00-18.00	SZ SR	Soňa Pallayová,	Darina Kubánová		S hospodárkou SZ SR sme hovorili o možnostiach, kapacitách spoločenských priestorovania sa SZ SR, nakoľko budova je už v spoločnom prenájme s SZ Rumunska. Takisto sme hovorili aj o termíne ukončenia prenájmu a z toho plynúce obmedzene možnosti organizovania akcii počas intervalu stahovanie. 	
22.9.2017	12.30-14.00	SZ SR	Soňa Pallayová, 	Pavol Nevidzan		Zabezpečenie technickej pomoci počas Science eveningu som konzultovala na SZ SR	
27.9.2017	16.00-17.00	EC	Soňa Pallayová
	Martina Lyons	Energy for the Future	Martina Lyons z DG RTD prijala ponuku moderovať konferenciu Energy for the Fufture. Stretla som sa s ňou, aby sme prekonzultovali témy konferencie ako aj jej úlohu.	
27.9.2017	17.30-18.30	EP	Soňa Pallayová
	Ivan Štefanec	Energy for the Future	Pán, europoslanec Stefanec zobral zastitu nad podujatim. Stretli sme prediskutovat tuto konferenciu a priblizit panovi Stefancovi temu ENRGY 4.0.	

5.	Odporúčané závery: 
Je potrebné sa zapájať aktívne do chodu  kancelárie a  plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2017. 
V rámci týchto dokumentov by malo ísť o tieto úlohy v jednotlivých oblastiach:
Podpora zapájania sa do medzinárodných projektov a podpora pri ich implementácii
Keďže sa blíži termín vyhlásenia nového WP na roky 2018-2020  je nevyhnutné  pokračovať  v poskytovaní kvalitných  konzultácií k príprave projektov EÚ. Treba sa sústrediť na nový pracovný program H2020 zverejnený v októbri. Takisto je potrebné sledovať vývoj nových WP v jednotlivých oblastiach. Treba sa aktívne venovať aj na príprave nového rámcového programu, tak ako to robia všetky ČŠ. 
Väčšina  informácií je  priebežne zverejňovaná na webe SLORD, a je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Takisto je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázali ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  

Informovanie a školenia
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. Je veľmi užitočné a dôležité naďalej monitorovať a vyhodnocovať vývoj politík EÚ, a to s dôrazom na nový pripravovaný program WP 2018-20. Toto si bude vyžadovať aktívnu spoluprácu s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné  pokračovať v poskytovaním  kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
 Aj po predsedníctve Slovenska v Rade EÚ je potrebná úzka spolupráca so Stálym zastúpením SR pri EU  s aktívnym  prístupom. Takisto je nevyhnutná spolupráca so zástupcami regiónov, ktorí majú veľmi dobrý prehľad o lokálnych subjektoch v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020.

Prezentácia a popularizácia slovenského výskumu a inovácií
Je potrebné aktívne  lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Soňa Pallayová		                        ......................................
Dátum:  13. 10 .2017
								
Správu schválil:  prof. RNDr. Ján TURŇA, CSc., generálny riaditeľ  ......................................